Zoo Akita Omoriyama

Zoo Akita Omoriyama (秋田市大森山動物園, Akitashi Omoriyama dōbutsuen), ointutunan nogi sabaagi “Milve”, nopo nga iso zoo kakadayan i noukaban ontok Madas 1967 id Kakadayan Akita, Prefektur Akita, Jipun. Noukaban miampai nokohimagon ontok toun 1972, ginayo nopo do zoo diti nga 15 hektar miampai 114 spesies tayam. Nookunan i do Koisaan Zoo om Akuarium Jipun (Japanese Association of Zoos and Aquariums toi ko' JAZA). Tinoodo zoo diti tumanud model Zoo Asahiyama id Hokkaido miampai pokurungan i tinoodo kaagal-agal do tionon sandad tayam om papaamung “pokitanan aksi” id nombo unsubon o abaabayan tayam, lolobi ontok timpu makan. Sajara Nokoimpuun zoo diti sabaagi iso zoo i pinotonggoi kumaa Dewan Tangaanak Wilayah Akita (Akita Prefectural Children’s Hall) id kinoyonon bagas Istana Kubota (39°43′20.1″N 140°07′30″E﻿ / ﻿39.722250°N 140.12500°E﻿ / 39.722250; 140.12500) ontok Gumas 1950. Pinoundaliu ii id siriba kotoinaan Bandaraya Akia ontok Ngiop 1953 om pinungaranan kawagu sabaagi Zoo Tangaanak Bandaraya Akita (Akita City Children’s Zoo), om ointutunan kopio "pomoinan Koritapui Kara" ontok timpu dii. Ontok Manom 1972, pinoundaliu o zoo diti id kinoyonon dondo. Nakalantoi zoo diti popoinggumu do tanuki id kukurungan ontok toun 1974, om nogi puok gudang ontok 1978, om musang Jipun ontok toun 1994. Nakalantoi nogi ii papaharo pomoinan beradas (inseminasi nuradan) demoisele ontok toun 1995. koinsanan nopo kalantayan diti nga i kumoinsan nogi nodimpot do hombo-hombo zoo id Jipun. Ontok wulan Gomot 2015, nokoponuat zoo diti do tumombului di ko-10 riong mantad di pinoiundaliu id kinoyonon dondo. Gallery Taman Hiburan Anipa Akita Omoriyama Taman Hiburan Akita Omoriyama Anipa (秋田大森山ゆうえんちアニパ, Akita Omoriyama Yuenchi Anipa), nopo nga taman hiburan i poinladsong misampaping do Zoo Omoriyama. Sinanganu om toinaon ii do syarikat Hoie Sangya Co. Ltd (豊永産業) i kiwaa beibu pejabat id Osaka. Kagayat Roller coaster of Giraffe Forest Firebird Kurimu Ship Swing Ride Jungle Circle Ferris wheel Mirror House of Lamb Shian Adventure Squad of Water Gun Roundabout Monorail of elephant Reguhon Jr. Jumping Stars of Rabbit Amber (Zamperla) Pelican Bagan and Flying Magic Bikes (Zamperla) Spaceship of Mouse Rasseto Animal Train Ampanman train Parking lot Korumpos 430 korita om padsakayan hilo. Sukuon Noputan labus Official website (id Jepun) Anipa website